
  
34 DR 30.10.2019 

 

 

Dato’ Sri Ismail Sabri bin Yaakob [Bera]: Terima kasih Yang Berhormat. Tentang 
pinjaman MARA. Adakah pihak kementerian ataupun MARA akan review semula, kaji semula 
dari segi jumlah pinjaman yang diberikan kepada pelajar tersebut? Ini kerana apabila tukaran 
wang kita dan wang kita menjadi semakin lemah, jadi jumlah yang diterima oleh mereka 
nilainya menjadi semakin kurang. Jadi, adakah akan direview bayaran mengikut Pound 
ataupun USD di negeri-negeri yang mereka belajar, tidak lagi mengikut jumlah Ringgit seperti 
yang kita bayar sekarang. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Bera. 

Tuan Sivarasa Rasiah: Terima kasih Yang Berhormat Bera, Ketua Pembangkang, 
atas pandangan itu. Buat masa sekarang, tentang kadar pertukaran wang yang sedia ada, 
isu itu tidak begitu mendesak buat masa sekarang tetapi kita ambil maklumlah. Memang ya, 
inilah satu faktor yang perlu diambil kira sekiranya nilai mata wang kita menurun secara 
mendesak.  

Saya teruskan kepada isu yang dibangkitkan oleh Yang Berhormat Ketereh yang 
membangkitkan isu mengenai Maktab Rendah Sains MARA (MRSM) Ketereh yang mana 
beliau bangkitkan isu ini sekali lagi. Walaupun sebenarnya ini pernah dibangkitkan dan telah 
dijawab semasa Sesi Pertanyaan Lisan baru-baru ini pada 8 Oktober 2019. 

Jadi secara ringkas, saya kena jawab sekali lagi bahawa alasan kita tangguhkan 
pembinaan MRSM Ketereh ini ialah sebab Majlis MARA sudah buat penilaian semula dan 
kita dapati bahawa permintaan di peringkat Kelantan sekarang masih boleh dipenuhi dengan 
kapasiti yang sedia ada. Kita ada lima MRSM di Kelantan yang boleh menampung 3,500 
orang pelajar dan satu lagi MRSM Tanah Merah telah diluluskan di bawah RMKe-11 yang 
akan menambahkan 750 orang lagi. Dengan 4,250 ini, cukup besar untuk menampung apa-
apa permintaan dari segi Kelantan. Jadi sebab itu, pembinaan MRSM Ketereh ini 
ditangguhkan. Saya teruskan kepada... 

Datuk Seri Haji Ahmad bin Haji Maslan [Pontian]: Yang Berhormat Menteri, 
MRSM. 

Tuan Sivarasa Rasiah: Ya, sila Yang Berhormat Pontian. 

Datuk Seri Haji Ahmad bin Haji Maslan [Pontian]: Pontian pun ada MRSM, ya. 
Cuma jawapan Yang Berhormat Menteri itu saya kira tidak tepat kerana MRSM ini bukan 
hanya untuk pelajar negeri berkaitan tetapi untuk semua negeri. Kalau MRSM Ketereh 
diluluskan, ia boleh dapat pelajar daripada utara Perak, di Gerik ataupun di kawasan 
seumpama itu, di Terengganu ataupun kawasan-kawasan yang tidak berapa jauh daripada 
Kelantan. Itu sebagai contoh, ada seorang Ahli Yang Berhormat di sini belajar di MRSM 
Pengkalan Chepa tidak silap saya dan beliau adalah Pengerusi ANSARA, anak Sains MARA, 
Yang Amat Berhormat Jerlun yang juga Menteri Besar Kedah. Dengan lain perkataan, MRSM 
bukan hanya untuk negeri berkaitan. 

Tuan Sivarasa Rasiah: Saya faham ya. Terima kasih Yang Berhormat Pontian. Ya, 
saya setuju. Maksud saya, bukan sahaja pelajar berasal daripada Kelantan sahaja. Saya bagi 
angka untuk menunjukkan point saya. Tahun 2018, yang daftar di Tingkatan 1 dan Tingkatan 
4. Ini termasuk pelajar yang berasal daripada Kelantan yang datang daripada luar Kelantan 
tetapi di MRSM Kelantan. Jumlahnya 1,124 orang. Tahun 2019, Tingkatan 1 dan Tingkatan 
4, pendaftaran baru hanya sampai ke 1,164 orang. Maksud saya tadi ialah kita masih ada 
kapasiti yang jauh lebih besar. Oleh sebab itulah, keputusan dibuat untuk menangguhkan 
pembinaan MRSM Ketereh. Saya teruskan... 

Tuan Ahmad Fadhli bin Shaari [Pasir Mas]: Yang Berhormat Menteri. 

Datuk Seri Haji Ahmad bin Haji Maslan [Pontian]: Saya minta jawapan sebenar 
kerana Yang Berhormat Ketereh pembangkang dan Yang Berhormat Tanah Merah sudah 
melompat ke sebelah sana. Sepatut jawab begitu sahaja, senang faham, tidak berdolak dalik. 



Dato' Sri Ismail Sabri bin Yaakob [Bera]: Terima kasih Yang Berhormat. Tentang pinjaman MARA. Adakah pihak kementerian ataupun MARA akan review semula, kaji semula dari segi jumlah pinjaman yang diberikan kepada pelajar tersebut? Ini kerana apabila tukaran wang kita dan wang kita menjadi semakin lemah, jadi jumlah yang diterima oleh mereka nilainya menjadi semakin kurang. Jadi, adakah akan direview bayaran mengikut Pound ataupun USD di negeri-negeri yang mereka belajar, tidak lagi mengikut jumlah Ringgit seperti yang kita bayar sekarang. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Bera. Tuan Sivarasa Rasiah: Terima kasih Yang Berhormat Bera, Ketua Pembangkang, atas pandangan itu. Buat masa sekarang, tentang kadar pertukaran wang yang sedia ada, isu itu tidak begitu mendesak buat masa sekarang tetapi kita ambil maklumlah. Memang ya, inilah satu faktor yang perlu diambil kira sekiranya nilai mata wang kita menurun secara mendesak. Saya teruskan kepada isu yang dibangkitkan oleh Yang Berhormat Ketereh yang membangkitkan isu mengenai Maktab Rendah Sains MARA (MRSM) Ketereh yang mana beliau bangkitkan isu ini sekali lagi. Walaupun sebenarnya ini pernah dibangkitkan dan telah dijawab semasa Sesi Pertanyaan Lisan baru-baru ini pada 8 Oktober 2019. Jadi secara ringkas, saya kena jawab sekali lagi bahawa alasan kita tangguhkan pembinaan MRSM Ketereh ini ialah sebab Majlis MARA sudah buat penilaian semula dan kita dapati bahawa permintaan di peringkat Kelantan sekarang masih boleh dipenuhi dengan kapasiti yang sedia ada. Kita ada lima MRSM di Kelantan yang boleh menampung 3,500 orang pelajar dan satu lagi MRSM Tanah Merah telah diluluskan di bawah RMKe-11 yang akan menambahkan 750 orang lagi. Dengan 4,250 ini, cukup besar untuk menampung apa- apa permintaan dari segi Kelantan. Jadi sebab itu, pembinaan MRSM Ketereh ini ditangguhkan. Saya teruskan kepada... Datuk Seri Haji Ahmad bin Haji Maslan [Pontian]: Yang Berhormat Menteri, MRSM. Tuan Sivarasa Rasiah: Ya, sila Yang Berhormat Pontian. Datuk Seri Haji Ahmad bin Haji Maslan [Pontian]: Pontian pun ada MRSM, ya. Cuma jawapan Yang Berhormat Menteri itu saya kira tidak tepat kerana MRSM ini bukan hanya untuk pelajar negeri berkaitan tetapi untuk semua negeri. Kalau MRSM Ketereh diluluskan, ia boleh dapat pelajar daripada utara Perak, di Gerik ataupun di kawasan seumpama itu, di Terengganu ataupun kawasan-kawasan yang tidak berapa jauh daripada Kelantan. Itu sebagai contoh, ada seorang Ahli Yang Berhormat di sini belajar di MRSM Pengkalan Chepa tidak silap saya dan beliau adalah Pengerusi ANSARA, anak Sains MARA, Yang Amat Berhormat Jerlun yang juga Menteri Besar Kedah. Dengan lain perkataan, MRSM bukan hanya untuk negeri berkaitan. Tuan Sivarasa Rasiah: Saya faham ya. Terima kasih Yang Berhormat Pontian. Ya, saya setuju. Maksud saya, bukan sahaja pelajar berasal daripada Kelantan sahaja. Saya bagi angka untuk menunjukkan point saya. Tahun 2018, yang daftar di Tingkatan 1 dan Tingkatan 4. Ini termasuk pelajar yang berasal daripada Kelantan yang datang daripada luar Kelantan tetapi di MRSM Kelantan. Jumlahnya 1,124 orang. Tahun 2019, Tingkatan 1 dan Tingkatan 4, pendaftaran baru hanya sampai ke 1,164 orang. Maksud saya tadi ialah kita masih ada kapasiti yang jauh lebih besar. Oleh sebab itulah, keputusan dibuat untuk menangguhkan pembinaan MRSM Ketereh. Saya teruskan... Tuan Ahmad Fadhli bin Shaari [Pasir Mas]: Yang Berhormat Menteri. Datuk Seri Haji Ahmad bin Haji Maslan [Pontian]: Saya minta jawapan sebenar kerana Yang Berhormat Ketereh pembangkang dan Yang Berhormat Tanah Merah sudah melompat ke sebelah sana. Sepatut jawab begitu sahaja, senang faham, tidak berdolak dalik.